شەفەق نیوز/ هەردگ یەکێتی تووپان عراق و قەتەر، ئمڕوو یەکشەممە، رێککەفتن لەبان یاریگا و مەوقەی بازی دووسیانەی هەڵبژاردەی گەنجەیل عراق لە ژیر ١٩ ساڵان لە وەرانوەر قەتەر هاوشیوەی.
هیشام عەبدولسەتار قسەکەر وەناو رێکخستنەگە ئەرا ئاژانس شەفەق نیوز وت: هەڵبژاردەی گەنجەیل ئەوەسا  لە رووژەیل ١٢ و ١٥ لەی مانگە دوو بازی دووسیانە لە وەرانوەر قەتەر هاوشێوەی کەێد.
وتیش؛ رێککەفتنەگە بوی تا یاریگای ئەکادیمیای ئسپایر ٤ میوانی یەکەم بازی بکەێد، و یاریگای ئەکادیمیای ئسپایر ٥ دوویەم بازیەگە میوانی بکەێد، وتیش؛ هەردوگ بازیەگە لە ساعەت شەش ئیوارە لە دوو یاریگاگە کریەن.
و دووپاتکرد ک شاند هەڵبژاردەی نیشتمانی ئمڕوو رەسیە دۆحەی پایتەخت قەتەر، ئەرا چگن وە کامپیگ راهێنانیان تا هەفدەی تەشرین دوویەم، لە چوارچێوەی ئامادەکردنی ئەرا چاپ چل و یەکەم لە پێشیبڕکیەگان لە پاڵەوانی جام ئاسیا ئەرا گەنجەیل ژیر ١٩ ساڵان، لە تەشقەند پایتەخت ئۆزباکستان، لە سەرتای ساڵ ئایندە.
